Takket nei til 10.000 dollar - møtte Neymar
Det var i oktober i fjor at 16 år gamle Rhiannon Conelley vant en konkurranse i regi av en brasiliansk brusprodusent. Da fikk hun følgende valg: Møte Neymar, sitt store idol, eller takke ja til 10.000 dollar - omkring 76.000 kroner etter dagens kurs. Familien prøvde å overtale henne til å velge pengene, men Conelley var sikker i sin sak: Hun ville møte Neymar. – Alle var uenige i valget, men jeg har bestemt meg. Jeg vil bare møte Neymar, sa hun den gang. Tidligere denne uka, i forkant av Barcelonas overhøvling av Getafe, ble møtet også gjennomført - til jentas store glede. Hun lot ikke sjansen til å kysse Barcelonas brasilianske stjerneskudd på kinnet gå fra seg, og beskriver også øyeblikket der hun får en klem av ham som helt fantastisk. – Sannsynligvis det største øyeblikket i livet mitt, skriver hun på egen Twitter-profil og legger ved et bilde av hendelsen. Probably the greatest moment of my life in one photo😭💕 @neymarjr http://t.co/u9fjpN9L4o — Rhiannon Conelley (@RhiConelley)01.05.15, 04:06 Neymar og co fulgte opp med hele seks fulltreffere mot Getafe dagen etterpå, og supertrioen Neymar, Lionel Messi og Luis Suárez rundet samtidig 100 scorede mål i løpet av én sesong. I går overgikk de kalasseieren mot Getafe da de banket nedrykksklare Córdoba hele 8-0, og for øyeblikket ser det meget lyst ut for det katalanske laget. Se Ronaldo svare Messi og co: Scoret hat trick og senket Sevilla Fortsatt kjemper Barcelona - og ligger svært godt an - på tre fronter. Serien leder de med to poeng foran Real Madrid. I cupen har de nådd finalen, som spilles mot Athletic Bilbao den 30. mai, og i Champions League er Bayern München siste hinder før en eventuell finale. Første kamp mot det tyske storlaget spilles førstkommende onsdag. -------- Mestscorende i La Liga denne sesongen: 1. Cristiano Ronaldo - 42 mål 2. Lionel Messi - 40 mål 3. Antoine Griezmann (Atlético Madrid) - 22 mål 4. Neymar - 21 mål 5. Carlos Bacca (Sevilla) - 20 mål 6. Suárez og Alberto Bueno (Rayo Vallecano) - 16 mål 8. Aduriz (Athletic Bilbao) og Karim Benzema (Real Madrid) - 15 mål.
Husker du jenta som takket nei til 10.000 dollar til fordel for å møte den brasilianske superstjernen Neymar? Nå er møtet gjennomført.